กองปราบบุกรวบอดีตกำนัน หางานให้มือปืน ใช้อาก้าฆ่าเจ้าของอู่ที่ตรัง 
ตำรวจกองปราบ เปิดยุทธการ ประชาอุ่นใจ ไร้ภัยคนพาล ร่วมท้องที่ลุยจับผู้มีอิทธิพล รวบอดีตกำนันรับจัดหามือปืนใช้อาก้าสังหารเหยื่อที่ จ.ตรัง ได้ตัวครบแก๊ง ทั้งคนยิง คนขี่จยย. คนชี้เป้า ผู้จ้างวาน เวลา 05.00 น. วันที่ 12 ม.ค. พล.ต.ต.จิรภพ ภูริเดช ผบก.ป. พร้อมด้วย พ.ต.อ.พัฒนศักดิ์ บุปผาสุวรรณ รอง ผบก.ป. พ.ต.อ.วิจักขณ์ ตารมย์ ผกก.สสน.บก.ป. พ.ต.อ.วิระชาญ ขุนไชยแก้ว ผกก.6 บก.ป. พ.ต.อ.พงษ์ปณต ชูแก้ว ผกก.1 บก.ปทส. นำกำลังตำรวจหน่วย หนุมาน กองปราบ หน่วยนเรศวร 261 และตำรวจภูธรภาค 9 รวม 170 นาย เปิดยุทธการ ประชาอุ่นใจ ไร้ภัยคนพาล ปิดล้อมตรวจค้นจับกุมผู้มีอิทธิพลและคนร้ายในพื้นที่ จ.ตรัง จ.นครศรีธรรมราช จ.พัทลุง รวม 9 เป้าหมายพล.ต.ต.จิรภพ กล่าวว่า การระดมกำลังกองปราบมาลงพื้นที่ครั้งนี้ สืบเนื่องจากเมื่อวันที่ 18 ธ.ค.62 ได้มีเหตุ 2 คนร้ายใช้อาวุธปืนอาก้ายิง นายธวัชชัย กลับขันธ์ อายุ 53 ปี เข้าลำตัวตามจุดสำคัญ ทั้งศีรษะ หน้าอก หน้าท้อง และแผ่นหลัง เสียชีวิตภายในรถกระบะสี่ประตู ทะเบียน กจ 6409 ตรัง นอกจากนี้ยังมีนางอำภา กลับขันธ์ อายุ 54 ปี ภรรยานายธวัชชัยได้รับบาดเจ็บ สภาพรถประตูฝั่งคนขับมีรอยกระสุนปืน 19 รู และบริเวณโดยรอบรถยนต์ เหตุเกิดที่หน้าอู่ธวัชชัยการช่าง เลขที่ 152 ม.1 ต.คลองปาง อ.รัษฎา จ.ตรังผบก.ป.กล่าวต่อว่า หลังเกิดเหตุได้สั่งการให้ พ.ต.อ.วิระชาญ ขุนไชยแก้ว ผกก.6 บก.ป. นำกำลังลงพื้นที่สืบสวนหาเบาะแสตัวคนร้าย เนื่องจากเป็นคดีอุกฉกรรจ์ ใช้อาวุธปืนสงครามยิงคนตายโดยไม่เกรงกลัวกฎหมาย หลังเจ้าหน้าที่ลงพื้นที่สืบสวนจนรู้ตัวผู้กระทำผิด ไม่ว่าจะเป็นผู้จ้างวาน คนรับงาน และมือปืน จึงได้ให้พนักงานสอบสวน กก.6.บก.ป. ขออำนาจศาลจังหวัดตรังออกหมายจับทั้งหมด ก่อนจะลงพื้นที่เปิดปฏิบัติการในครั้งนี้สามารถจับกุม1.นายจิราวธุ หรือ โกยัง ศรีวิรัตน์ อายุ 53 ปี ผู้จ้างวาน ตามหมายจับศาลจังหวัดตรังท่ี 13/2563 ในข้อหาผู้ใช้จ้างวาน ร่วมกันฆ่า ร่วมกันพยายามฆ่า ร่วมกันมีอาวุธปืนฯ ร่วมกันพกพาอาวุธปืนไปในเมืองหมู่บ้าน จับได้บริเวณบ้านพักในเขต ต.คลองปาง อ.รัษฎา จ.ตรัง2.นายชัชชัย หรือไก่ วงษ์ใหญ่ อายุ 36 ปี คนชี้เป้า ตามหมายจับศาลจังหวัดตรังที่ 19/2563 ข้อหาร่วมกันฆ่าและร่วมกันพยายามฆ่า ร่วมกันมีอาวธุปืนฯ ร่วมกันพกพาอาวุธปืนไปในเมืองหมู่บ้าน จับได้ที่บริเวณบ้านพัก ต.คลองปาง อ.รัษฎา จ.ตรัง3.นายปรานต์ วงศ์พิพันธ์ อายุ 58 ปี คนรับงาน จัดหามือปืนและสั่งการ ตามหมายจับศาลจังหวัดตรัง 15/2563 ข้อหาร่วมกันฆ่าและร่วมกันพยายามฆ่า ร่วมกันมีอาวธุปืน ร่วมกันพกพาอาวธุปืนไปในเมืองหมู่บ้าน จับได้ที่บริเวณบ้านพักใน ต.ปากพูน อ.เมืองนครศรีธรรมราช4.นายสุชาติ จิตติศักดิ์ อายุ 59 ปี อยู่ ต.นาหมอบุญ อ.จุฬาภรณ์ จ.นครศรีธรรมราช คนรับงาน อดีตกำนันในพื้นที่ จัดหามือปืนและสั่งการ หมายจับศาลจังหวัดตรังที่ 14/2563 ข้อหาร่วมกันฆ่า และร่วมกันพยายามฆ่า ร่วมกันมีอาวธุปืนฯ ร่วมกันพกพาอาวุธปืนไปในเมืองหมู่บ้าน จับได้ที่บริเวณบ้านพักในพื้นที่ ต.สิชล อ.สิชล จ.นครศรีธรรมราช พร้อมของกลางอาวุธปืนลูกโม่ colt .357 (มีทะเบียน) จำนวน 1 กระบอก พร้อมเครื่องกระสุนปืน อาวุธปืนออโต้ Kimber 11 มม. จำนวน 1 กระบอก พร้อมเครื่องกระสุนปืน (มีทะเบียน) กระสุนปืน .45 มม. 9 นัด กระสุน .38 จำนวน 1 นัด กระสุน .357 มม. 37 นัด5.นายปิยวัฒน์ จิตติศักดิ์ อายุ 32 ปี มือปืนตามหมายจับศาลจังหวัดตรังที่ 17/2563 ในข้อหาร่วมกันฆ่า ร่วมกันพยายามฆ่า ร่วมกันมีอาวุธปืนฯ ร่วมกันพกพาอาวุธปืน จับได้ที่บริเวณบ้านพักในพื้นที่ ต.นาหมอบุญ อ.จุฬาภรณ์ จ.นครศรีธรรมราช พร้อมของกลาง อาวธุปืนยาว brnomod 581 automatic ลูกกรด .22 มม.จำนวน 1 กระบอก ไม่มีทะเบียนกระสุนปืนขนาด .22 มม. 5 นัด แมกกาซีนปืน .22 มม. 1 แม็ก กระสุนปืนขนาด.38 จำนวน 5 นัด6.นายธนเดช เอียดปราบ อายุ 45 ปี คนขับรถให้มือปืน ตามหมายจับศาลจังหวัดตรังท่ี 16/2563 ในข้อหาร่วมกันฆ่า ร่วมกันพยายามฆ่า ร่วมกันมีอาวุธปืนฯ ร่วมกันพกพาอาวุธปืน จับได้ที่บริเวณบ้านพักในพื้นที่ ต.ถ้ำใหญ่ อ.ทุ่งสง จ.นครศรีธรรมราชสำหรับสาเหตุการจ้างวานครั้งนี้มาจากประเด็นเรื่องชู้สาว ที่นายธวัชชัย ผู้ตาย มักจะคอยเป็นที่ปรึกษาให้กับภรรยาของนายจิราวุธ หรือโกยัง ผู้จ้างวาน จนสนิทสนมมีความสัมพันธ์กันลึ้กซึ้ง ต่อมาโกยังรู้เรื่อง จึงจ้างวานกำนันสุชาติ ให้จัดทีมงานมือปืนมาลอบสังหารในครั้งนี้หลังจากนั้น เวลา 15.30 น. ที่ บก.ภ.จว.ตรัง พล.ต.ท.รณศิลป์ ภู่สาระ ผบช.ภ.9 พล.ต.ต.จิรภพ ภูริเดช ผบก.ป. ร่วมแถลงข่าว พล.ต.ท.รณศิลป์ กล่าวว่า หลังจากเกิดเหตุกลุ่มมือปืนยิงนายธวัชชัยแล้ว เจ้าหน้าที่ภูธรภาค 9 และกองปราบปราม จึงได้ร่วมสืบสวนจนทราบกลุ่มคนร้ายต้องการสังหารนายธวัชชัยมานานแล้ว เนื่องจากโกยังมีความระแวงเรื่องที่ผู้ตายมีความสนิทสนมกับภรรยา ต่อมากองปราบปรามได้ตรวจสอบกล้องวงจรปิดตั้งแต่วันที่ก่อเหตุ ไล่ดูเรื่อยมาจนสามารถรู้เส้นทางคนร้าย การนัดวางแผน จนถึงการว่าจ้างมือปืนให้มาลงมือสังหาร.
ตำรวจกองปราบ เปิดยุทธการประชาอุ่นใจ ไร้ภัยคนพาล ร่วมท้องที่ลุยจับผู้มีอิทธิพล รวบอดีตกำนันรับจัดหามือปืนใช้อาก้าสังหารเหยื่อที่จ.ตรัง ได้ตัวครบแก๊ง ทั้งคนยิง คนขี่จยย. คนชี้เป้า ผู้จ้างวาน
จับอดีตกำนัน,กองปราบจับอดีตกำนัน,คดียิงเจ้าของอู่,ยิงเจ้าของอู่ ตรัง,จับทีมฆ่า,ข่าวทั่วไป